Publication: Magyar Közlöny
Issue: MK-1998-9 (Year: 1998, Number: 9)
Era: 1990-2004
Section: a 22/1998. (II. 13.) Korm. rendelethez
Paragraph Index: 73

d) IV. osztály da) Jelentős vízfelületekkel tagolt, elöregedő, szubdomináns fajokkal nagy területen és tömegarányban berakódott nádasok (IV. A.). db) Valamint a kiszáradást, tápanyagdúsulást és bolygatást jelző gyomfajok uralta nádas-magassás, nádas-mocsárrét állományok (IV. B.). Gazdasági értékük gyenge, kivéve, ha gyékény- vagy sásaratás a cél; vízminőség- és környezetvédelmi szerepük korlátozott, gyakran elhalt szervesanyag-törmelék és hulladék felhalmozódási zugai; illetve gyomfajok és kártevők, kórokozók gócai. Ösvények, utak, pallók, vízi állások sűrűn tagolják, elfüzesedés előrehaladott állapotában lehetnek.

Source: https://magyarkozlony.hu/hivatalos-lapok/82e90b42e61de6e8c88f1ddfa58247ab5007e560/dokumentumok/23d8e5096796bc8dfad192c7c56289d55013188a/letoltes